**ЗАДАННІ**

**для правядзення першага этапу рэспубліканскай алімпіяды**

**па вучэбных прадметах «Беларуская мова» і «Беларуская літаратура»**

**(комплексная работа)**

**IX клас**

1. **Як вымаўляюцца выдзеленыя літары ці іх спалучэнні?**

|  |  |  |  |
| --- | --- | --- | --- |
| **Слова** | **Вымаўленне [ ]** | **Слова** | **Вымаўленне [ ]** |
| Гара**дс**кi |  | ра**сшч**апіць |  |
| ён **i** яна |  | Яна **і** ён |  |
| А**дч**апiць |  | **С**хіліць |  |
| Ра**зб**iць |  | На клада**чц**ы |  |

1. **Вызначце марфемы ў словах, якія супадаюць са схемай “корань-суфікс-канчатак”**

Кніжка, чытаць, гучна, каменьчык, зімоўшчык, пішуць, ляснік, абласы, сорамна, чытаюць.

1. **Укажыце, да якой часціны мовы належаць выдзеленыя ў сказах словы.**

|  |  |
| --- | --- |
| 1)Сустрэча сяброў адбылася **ў раёне** вакзала |  |
| 2) **Нічыіх** кніг не бывае – у кожнай ёсць аўтар ці аўтары |  |
| 3) **Ці** ўсе лугі пакошаны? |  |
| 4) Начы са дзве **ці** са тры ў лагчынах ля грэблі ляжаў іней. |  |
| 5) “А від адгэтуль нішто **сабе**”,- сказаў сусед. |  |
| 6) На гэты раз амаль палова класа атрымалі **пяцёркі.** |  |

1. **Расставiць знакi прыпынку. Запісаць, чым ускладнены сказ.**

I сёння разгарнуўшы старонкi кнiгi мы знаёмiмся з адкрыццямi зробленымi вялiкiм вучоным М.В.Ламаносавым у 18 стагоддзi па творах А.С.Пушкiна уяўляем жыццё людзей пачатку 19 стагоддзя чытаючы вершы Я.Купалы даведваемся пра гора i пакуты працоўных Беларусi ў дарэвалюцыйны час пра iх барацьбу за права «людзьмi звацца».

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Знайдзіце фразеалагізмы (Х), якія ўзыходзяць да біблейскай міфалогіі. Патлумачце іх значэнне.**

|  |  |  |
| --- | --- | --- |
| **Фразеалагізм** | **Х** | **Значэнне** |
| Лебядзіная песня |  |  |
| Альма матар |  |  |
| Час збіраць камяні |  |  |
| Фігавы лісток |  |  |
| Соль зямлі |  |  |
| Абяцаная зямля |  |  |
| Казёл адпушчэння |  |  |
| За дзедам шведам |  |  |

1. **Падбярыце беларускiя адпаведнiкi да запазычаных слоў**

|  |  |  |  |
| --- | --- | --- | --- |
| Аграрны |  | Рэвiзiя |  |
| Актуальны |  | Фартуна |  |
| Антракт |  | Фаўна |  |
| Арфаграфiя |  | Фiнал |  |
| Рандэву |  | Флора |  |

1. **Падкрэсліце словазлучэнні, у якіх пары выдзеленых слоў з’яўляюцца мнагазначнымі.**

*Паслаць* па бацьку – *паслаць* пазыўныя ў эфір, *вострая* спрэчка – *вострая* піла, дзявочы *стан* – варожы *стан*, *сардэчнік* генератара – сусед-*сардэчнік,* за лета *знасіў* шорты – *знасіў* дзіця ў бальніцу, *дарожка* з клумбамі - на падлогу рассцялілі д*арожку*, *рагавы* адростак – *рагавы* дом, *іграць* без прымусу – *іграць* у шахматы.

1. **Суаднясіце словы і значэнні**

|  |  |
| --- | --- |
| А) трыялетБ) трылогіяВ) трыаГ) трыпціхД) дактыльЕ) амфібрахій | 1) тры адносна самастойныя творы, якія аб’ядноўваюцца ў адзіны цыкл агульнасцю задумы, галоўных герояў, пераемнасцю сюжэта2) трохскладовая стапа з націскам на першым складзе3) ансамбль з трох выканаўцаў4) трохскладовая стапа з націскам на другім складзе5) паэтычны твор з трох адносна самастойных вершаў6) адна з цвёрдых формаў лірычнай паэзіі (3 радкі – першы, чацвёрты і сёмы – строга супадаюць) |

А\_\_, Б\_\_, В\_\_, Г\_\_, Д\_\_, Е\_\_.

1. **Запішыце сапраўдныя імёны пісьменнікаў**

|  |  |
| --- | --- |
| **Псеўданім** | **Сапраўднае імя** |
| Янка Купала |  |
| Максім Танк |  |
| Якуб Колас |  |
| Кандрат Крапіва |  |
| Змітрок Бядуля |  |

1. **Назавіце 3 вядомыя вам вершы беларускіх паэтаў, пакладзеныя на музыку. Успомніце аўтараў слоў і музыкі.**

|  |  |  |
| --- | --- | --- |
| Назва верша | Аўтар | Кампазітар |
|  |  |  |
|  |  |  |
|  |  |  |

**Даведка і крытэрыі ацэнкі**

**IX клас**

1. **Як вымаўляюцца выдзеленыя літары ці іх спалучэнні?**

(Максімальная колькасць балаў – 4, за адно слова – 0,5б.)

|  |  |  |  |
| --- | --- | --- | --- |
| **Слова** | **Вымаўленне [ ]** | **Слова** | **Вымаўленне [ ]** |
| Гара**дс**кi | [ц] | ра**сшч**апіць | [шч] |
| ён **i** яна | [ы] | Яна **і** ён | [й’] |
| А**дч**апiць | [чч] | **С**хіліць | [с] |
| Ра**зб**iць | [з’б’] | На клада**чц**ы | [цц] |

1. **Вызначце марфемы ў словах, якія супадаюць са схемай “корань-суфікс-канчатак”** (Максімальная колькасць балаў – 2, за адно слова – 0,5б.)

**Кніж-к-а**, чытаць, гучна, **камень-чык-**, зімоўшчык, пішуць, ляснік, **аблас-н-ы,** сорамна, **чыт-а- юць.**

1. **Укажыце, да якой часціны мовы належаць выдзеленыя ў сказах словы.** (Максімальная колькасць балаў – 3, за адно слова – 0,5б.)

|  |  |
| --- | --- |
| 1)Сустрэча сяброў адбылася **ў раёне** вакзала | **Прыназоўнік** |
| 2) **Нічыіх** кніг не бывае – у кожнай ёсць аўтар ці аўтары | **Займеннік** |
| 3) **Ці** ўсе лугі пакошаны? | **Часціца** |
| 4) Начы са дзве **ці** са тры ў лагчынах ля грэблі ляжаў іней. | **Злучнік** |
| 5) “А від адгэтуль нішто **сабе**”,- сказаў сусед. | **Часціца** |
| 6) На гэты раз амаль палова класа атрымалі **пяцёркі.** | **Назоўнік** |

1. **Расставiць знакi прыпынку. Запісаць, чым ускладнены сказ.**

(Максімальная колькасць балаў – 5; за адзін знак прыпынку – 0,5б.; за адзін член сказа – 0,5 б.)

I сёння, разгарнуўшы старонкi кнiгi, мы знаёмiмся з адкрыццямi, зробленымi вялiкiм вучоным М.В.Ламаносавым у 18 стагоддзi, па творах А.С.Пушкiна ўяўляем жыццё людзей пачатку 19 стагоддзя, чытаючы вершы Я.Купалы, даведваемся пра гора i пакуты працоўных Беларусi ў дарэвалюцыйны час, пра iх барацьбу за права «людзьмi звацца».

**7 косак; сказ ускладнены адасобленым азначэннем (1), адасобленымі акалічнасцямі (2), аднароднымі членамі сказа (3).**

1. **Знайдзіце фразеалагізмы (Х), якія ўзыходзяць да біблейскай міфалогіі. Патлумачце іх значэнне.**

(Максімальная колькасць балаў - 5; фразеалагізм - 0,5, тлумачэнне – 0,5)

|  |  |  |
| --- | --- | --- |
| **Фразеалагізм** | **Х** | **Значэнне** |
| Лебядзіная песня |  |  |
| Альма матар |  |  |
| **Час збіраць камяні** | Х | Час сумеснымі намаганнямі прыводзіць у пэўны парадак раней разбуранае, занядбанае, раскіданае. |
| **Фігавы лісток** | Х | Маскіроўка ганебных учынкаў, прыкрыццё непрыстойнага |
| **Соль зямлі** | Х | Лепшыя прадстаўнікі народа, цвет асяроддзя |
| **Абяцаная зямля** | Х | Месца, куды моцна хочацца трапіць |
| **Казёл адпушчэння** | Х | Чалавек, на якога звальваюць чужую віну, адказнасць за другіх |
| За дзедам шведам |  |  |

1. **Падбярыце беларускiя адпаведнiкi да запазычаных слоў** (Максімальная колькасць балаў – 5, за адно слова – 0,5б.)

|  |  |  |  |
| --- | --- | --- | --- |
| Аграрны | **Сельскагаспадарчы** | Рэвiзiя | **Праверка** |
| Актуальны | **Важны** | Фартуна | **Удача** |
| Антракт | **Перапынак** | Фаўна | **Жывёлы** |
| Арфаграфiя | **Правапіс** | Фiнал | **Канец** |
| Рандэву | **Сустрэча** | Флора | **Расліны** |

1. **Падкрэсліце словазлучэнні, у якіх пары выдзеленых слоў з’яўляюцца мнагазначнымі.** (Максімальная колькасць балаў – 4, за адну пару – 1 б.)

***Паслаць* па бацьку – *паслаць* пазыўныя ў эфір**, ***вострая* спрэчка – *вострая* піла**, дзявочы *стан* – варожы *стан*, *сардэчнік* генератара – сусед-*сардэчнік,* за лета *знасіў* шорты – *знасіў* дзіця ў бальніцу, ***дарожка* з клумбамі - на падлогу рассцялілі д*арожку*,** *рагавы* адростак – *рагавы* дом, ***іграць* без прымусу – *іграць* у шахматы.**

1. **Суаднясіце словы і значэнні** (Максімальная колькасць балаў – 6, за адну пару - 1б.)

|  |  |
| --- | --- |
| А) трыялетБ) трылогіяВ) трыаГ) трыпціхД) дактыльЕ) амфібрахій | 1) тры адносна самастойныя творы, якія аб’ядноўваюцца ў адзіны цыкл агульнасцю задумы, галоўных герояў, пераемнасцю сюжэта2) трохскладовая стапа з націскам на першым складзе3) ансамбль з трох выканаўцаў4) трохскладовая стапа з націскам на другім складзе5) паэтычны твор з трох адносна самастойных вершаў6) адна з цвёрдых формаў лірычнай паэзіі (3 радкі – першы, чацвёрты і сёмы – строга супадаюць) |

А 6, Б 1, В3, Г5, Д 2, Е 4.

1. **Запішыце сапраўдныя імёны пісьменнікаў** (Максімальная колькасць балаў – 5, за адно імя – 1б.)

|  |  |
| --- | --- |
| **Псеўданім** | **Сапраўднае імя** |
| Янка Купала | **Іван Луцэвіч** |
| Максім Танк | **Яўген Скурко** |
| Якуб Колас | **Канстанцін Міцкевіч** |
| Кандрат Крапіва | **Кандрат Атраховіч** |
| Змітрок Бядуля | **Самуіл Плаўнік** |

1. **Назавіце 3 вядомыя вам вершы, пакладзеныя на музыку. Успомніце аўтараў слоў і музыкі.** (Максімальная колькасць балаў – 6, за адну назву – 0,5б., аднаго аўтара – 0,5; кампазітара – 1 б.)

**ЗАДАННІ**

**для правядзення першага этапу рэспубліканскай алімпіяды**

**па вучэбных прадметах «Беларуская мова» і «Беларуская літаратура»**

**(тэкст для напісання водгуку)**

**IX клас**

**Бусел над Хатынню**

Пакружыўся над Хатынню бусел
сонечна-пагодлівай вясною:
каміны стаяць. І людзі ў скрусе.
А нідзе хаціны ні адной.

Заміраюць галасы людскія,
гукі абуджальнае вясны,
і плывуць трывожныя такія,
тонкія жалобныя званы.

Пакружыўся над Хатынню бусел
і паплыў у светлую смугу.
Ён не ведаў болю Беларусі,
пэўна ж, ён адчуў яе тугу.

Пакружыўся бусел над Хатынню
і ў смузе пад воблакамі знік.
Папялішча ўсё яшчэ не стыне,
і ў грудзях не замірае крык.

Васіль Жуковіч